b'\n_START_ARTICLE_\nJez Treh sotesk\n_START_PARAGRAPH_\nJez Treh sotesk imenovan tudi Juang \xc5\xa0aban(poenostavljeno kitajsko \xe4\xb8\x89\xe5\xb3\xa1\xe5\xa4\xa7\xe5\x9d\x9d; tradicionalno kitajsko \xe4\xb8\x89\xe5\xb3\xbd\xe5\xa4\xa7\xe5\xa3\xa9; pinjin: S\xc4\x81nxi\xc3\xa1 D\xc3\xa0b\xc3\xa0) je najve\xc4\x8dji hidroelektri\xc4\x8dni jez na svetu, ki le\xc5\xbei na najdalj\xc5\xa1i reki v Aziji - Jangceju. Jez le\xc5\xbei v Sandoupingu (Ji\xc4\x8dang, provinca Hubej, Ljudska republika Kitajska). Dolg je 2039 m in visok 185 metrov. Je hkrati tudi najve\xc4\x8dja elekrarna na svetu z 32 turbinami (700MW vsaka), in dvema 50 MW, skupno 22.500 MW. Leta 2012 je bila proizvedena koli\xc4\x8dina elektri\xc4\x8dne energija primerjliva z jezom Itaipu (14.000 MW)Jez je namenjen trem namenom: generiranju velikih koli\xc4\x8din elektrike, prepre\xc4\x8devanju poplav in raz\xc5\xa1rijenju vodnih poti.\n_START_SECTION_\nGradnja\n_START_PARAGRAPH_\nS projektom, vrednim 25 milijard dolarjev, so kitajske oblasti pri\xc4\x8dele leta 1993. Z gradnjo so pri\xc4\x8deli leta 1997 in ga kon\xc4\x8dali 20. maja 2006. Popolnoma operativen je jez \xc5\xa1ele od 4. julija 2012, ko so zagnali zadnjo turbino. V jez je bilo vgrajeno 27,5 milijona kubi\xc4\x8dnih metrov betona. Med gradnjo je umrlo 100 delavcev.\n_START_SECTION_\nPosledice\n_START_PARAGRAPH_\n1. junija 2003 so pri\xc4\x8deli polniti veliko akumulacijsko jezero, ki je dolgo 660 km. Pod vodo je ostalo 632 kvadratnih kilometrov ozemlja, prekrilo okoli 1300 arheolo\xc5\xa1kih najdi\xc5\xa1\xc4\x8d in obmo\xc4\x8dje Treh sotesk. Potopljenih je bilo okoli 1200 vasi in manj\xc5\xa1ih mest, zaradi \xc4\x8desar so morali preseliti okoli 1,3 milijona ljudi._NEWLINE_Kitajska vlada ocenjujeo stro\xc5\xa1ke na 22,5 milijard ameri\xc5\xa1kih dolarjev. Investicija naj bi se povrnila po desetih letih'